ORI ลุยตั้ง 8 บริษัทลูก รุกหนัก “อสังหา-บันเทิง-โลจิสติกส์”
 ORI จดทะเบียนจัดตั้ง 8 บริษัทย่อยใหม่ มีทุนจดทะเบียน 1 ล้านบาท เพื่อประกอบธุรกิจพัฒนาอสังหาริมทรัพย์, ด้านบันเทิง, บริการโลจิสติกส์ และโรงแรม
ORI จดทะเบียนจัดตั้ง 8 บริษัทย่อยใหม่ มีทุนจดทะเบียน 1 ล้านบาท เพื่อประกอบธุรกิจพัฒนาอสังหาริมทรัพย์, ด้านบันเทิง, บริการโลจิสติกส์ และโรงแรม
1 มี.ค. 2566

บริษัท ออริจิ้น พร็อพเพอร์ตี้ จำกัด (มหาชน) หรือ ORI ขอแจ้งว่าบริษัทได้จดทะเบียนจัดตั้งบริษัทย่อยใหม่ทั้งหมด 8 บริษัทย่อย มีทุนจดทะเบียน 1,000,000 บาท ประกอบด้วยหุ้นสามัญ 100,000 หุ้น มูลค่าหุ้นละ 10 บาท โดยมีรายละเอียดดังนี้
บริษัท แอลฟา อินดัสเทรียล สุวินทวงศ์ จำกัด, บริษัท ออริจิ้น เพลส รามคำแหง 153 จำกัด, บริษัท วัน แฮมป์ ตัน ศรีราชา จำกัด, บริษัท ออริจิ้น บางบำหรุ สเตชั่น จำกัด เพื่อประกอบกิจการพัฒนาอสังหาริมทรัพย์
ส่วน บริษัท ออริจิ้น มิวสิก จำกัด ดำเนินประกอบธุรกิจด้านความบันเทิง และ บริษัท วัน แฮมป์ ตัน เคนซิงตัน ระยอง จำกัด, บริษัท แอลฟา อินดัสเทรียล พานทอง จำกัด เพื่อดำเนินธุรกิจให้บริการโลจิสติกส์ ขณะที่ บริษัท วัน ออริจิ้น เชียงใหม่ จำกัด เดินหน้าประกอบกิจการโรงแรม